b"\n_START_ARTICLE_\nGood Charlotte\n_START_SECTION_\nO skupini\n_START_PARAGRAPH_\nGlasbena skupina Good Charlotte, ki prihaja z vzhodne ameri\xc5\xa1ke obale, je po vzoru predhodnih predstavnikov pop in post punka ter podobnih alternativnih rockerskih smeri (Blink 182, Third Eye Blind, Green day, Sum 41) pri\xc4\x8del svojo kariero s preprostimi rifi, 'posko\xc4\x8dnimi' in ostrimi melodijami ter uporni\xc5\xa1ko vsebino generacije 'X'.\n_START_SECTION_\nNastanek\n_START_PARAGRAPH_\nZasedbo sta po navdu\xc5\xa1enju nad koncertom Beasty Boysov z njihove Il Communication turneje leta 1996 ustanovila brata dvoj\xc4\x8dka Joel (pevec) in Benji Medden (kitarist) s \xc5\xa1e tremi srednje\xc5\xa1olskimi prijatelji. Vsi so privr\xc5\xbeenci energi\xc4\x8dnega punk rocka, pa vendarle \xc5\xa1e vedno ravno prav sentimentalni za \xc4\x8dustvene balade mainstreamovskega rocka. Ime so si nadeli po otro\xc5\xa1ki knjigi Good Charlotte: The Girls Of Good Day Orphanage.\n_START_SECTION_\nDelo\n_START_PARAGRAPH_\nLeta 2000 so izdali dokaj neopa\xc5\xbeeni istoimenski prvenec (Good Charlotte). Dve leti kasneje pa se je s plo\xc5\xa1\xc4\x8do The Young & the Hopeless vse spremenilo. Singla 'Lifestyles of the Rich and Famous' in 'Anthem' sta jih katapultirala v radijski eter in postavila na vrh takratnega punk-popovskega dogajanja. Leta 2004 so izdali album The Chronicles of Life and Death in zatem sledi obdobju slave in uspeha, kar \xc5\xbee a priori pomeni preizku\xc5\xa1njo ve\xc4\x8d za Good Charlotte. Leta 2007 pa so izdali \xc5\xa1e \xc4\x8detrti studijski album Good Morning Revival, s singlom\xc2\xa0\xc2\xbbKeep Your Hands Off My Girl\xc2\xab."